Εκτελεστικό

Το Εκτελεστικό Σώμα ήταν το ένα από τα δύο Σώματα που συστήθηκαν και αποτέλεσαν την Προσωρινή Διοίκηση της Ελλάδος όπως αυτή θεσπίστηκε στη Α΄ Εθνική Συνέλευση της Επιδαύρου το 1822 η οποία και διακήρυξε την ανεξαρτησία της Ελλάδας.

Το Εκτελεστικό Σώμα ήταν πενταμελές και κατά τους τύπους υπάγονταν στο άλλο Σώμα το Βουλευτικό τις αποφάσεις του οποίου όφειλε να εκτελεί. Ουσιαστικά όμως και καθ΄ όλη τη διάρκεια του Αγώνα αυτό είχε τη πρωτοβουλία και διόριζε τους τότε λεγόμενους μινίστρους, σημερινούς υπουργούς. Η διάρκεια της ισχύος του αρχικά ορίσθηκε ετήσια πλην όμως ουδέποτε τηρήθηκε.

Το 1ο Εκτελεστικό Σώμα, το Εκτελεστικό του 1822, εξέλεξε η Α΄ Εθνική Συνέλευση της Επιδαύρου τον Ιανουάριο του 1822 με πρόεδρο τον Αλέξανδρο Μαυροκορδάτο.Κ. Παπαρρηγόπουλου, Επίτομος Ιστορία του Ελληνικού Έθνους, Κεφάλαιο: Διακήρυξις της εν Επιδαύρω Συνελεύσεως σελ. 655, Αρχαίος Εκδοτικός Οίκος Δημητρίου Δημητράκου, Αθήνα 1952

Τον Απρίλιο του 1823, η Β΄ Εθνική Συνέλευση του Άστρους όρισε το Εκτελεστικό του 1823 με πρόεδρο τον Πετρόμπεη Μαυρομιχάλη.Εγκυκλοπαιδικόν Λεξικόν Ηλίου, «Νεώτερον Εγκυκλοπαιδικόν Λεξικόν», Ελλάς, Τόμος Ζ', Έκδοσις της Εγκυκλοπαιδικής Επιθεωρήσεως «Ήλιος», Αθήναι, σελ. 360

Στις 6 Ιανουαρίου 1824, το Βουλευτικό απέπεμψε την προηγούμενη διοίκηση και διόρισε νέο Εκτελεστικό Σώμα, το Εκτελεστικό του 1824 με πρόεδρο τον Γεώργιο Κουντουριώτη.

Το Εκτελεστικό Σώμα καταργήθηκε όταν η Γ΄ Εθνική Συνέλευση της Επιδαύρου πριν τη διακοπή της λόγω της πτώσης του Μεσολογγίου, αντικατέστησε το Εκτελεστικό Σώμα με την Διοικητική Επιτροπή της Ελλάδος με πρόεδρο τον Ανδρέα Ζαΐμη.

Το 1831, μετά τη δολοφονία του Ιωάννη Καποδίστρια έγινε μια απόπειρα ανασύνταξης του Εκτελεστικού Σώματος στην Δ΄ κατ' επανάληψη Εθνική των Ελλήνων συνέλευση που όμως απέτυχε.

 Παραπομπές 

 Δείτε επίσης 
 Εκτελεστικό του 1822
 Εκτελεστικό του 1823
 Εκτελεστικό του 1824

Κατηγορία:Πολιτειακοί Θεσμοί της Ελληνικής Επανάστασης του 1821